
Geen  mens  en  geen  instelling,  nóg  staat  nóg  Kerk,  nóg  enige  filosoof  of  teoloog,  het  die  reg  om  ’n 
kunstenaarsvoorstelling  tot  grondslag  van  ’n  morele  oordeel  oor  die  kunstenaar  se  basiese  houding  te 
verhef  of  om  uitsprake  oor  nihilisme,  dekadensie,  amoraliteit  of  selfs  leuens  te  maak  nie.  Wat  oën- 
skynlik  absurd  voorkom,  mag  ’n  dieper  betekenis  hê. 

Hans  Kiing 


Ensovoort,  Jg.  2,  Nr.  1 

Dit  het  reeds  ’n  gemeenplaas  geword  om  te  sê  dat  dit 
vir  die  “little  magazines”  die  klein  letterkundige  tyd- 
skrifte  moeilik  is  om  te  oorleef  nadat  die  eerste 
klompie  nommers  onder  blyke  van  groot  entoesiasme 
verskyn  het.  Maar  dis  miskien  goed  om  weer  daarby  stil 
te  staan. 

Die  eerste  vraag  is  of  daar  enigsins  regverdiging  vir  die 
bestaan  van  sodanige  tydskrifte  is.  Die  toets  vir  so  ’n 
tydskrif  se  bestaansreg  behoort  te  wees  of  sy  daarwees 
’n  verdere  dimensie,  hoe  klein  ook  al,  tot  die  literatuur 
toevoeg.  Lewer  hy  ’n  betekenisvolle  bydrae  tot  die  let- 
terkunde  op  grond  van  die  skeppende  werk  en  artikels 
wat  gepubliseer  word  en  is  hy  meer  as  net  ’n  mondstuk 
vir  die  redaksie?  Die  feit  dat  ’n  tydskrif  oorleef  behoort 
nooit  as  sodanig  beskou  te  word  as  bewys  dat  die  tyd- 
skrif  bestaansreg  het  nie. 

Dit  lyk  egter  asof  die  antwoord  op  die  vraag  of  ’n  tyd- 
skrif  bestaansreg  het  dikwels  deur  resensente  in  die 
redaksionele  artikel  in  plaas  van  in  die  gepubliseerde 
bydraes  gesoek  word:  dit  is  immers  minder  moeite  om 
net  een  artikel  in  plaas  van  die  hele  tydskrif  te  lees! 
Daar  is  reeds  gepoog  om  Ensovoort  deur  middel  van  ’n 
uitgediende  links/regs-kompartementering  te  etiket- 
teer  ons  word  selfs  gevlei  vir  “’n  mooi  poging”  wan- 
f  neer  ’n  volgende  goed  versorgde  publikasie  op  glanspa- 
pier  ironies  genoeg  beskou  word  as  bewys  daarvoor  dat 
Ensovoort  'n  establishment-tydskrif  is!  Sodanige  etiket- 
teringspogings  is  nie  alleen  vrugteloos  omdat  ons  stéeds 
geen  bepaalde  ideologie,  -isme  of  beweging  steun  nie, 
maar  lewer  ook  geen  uitspraak  oor  die  literêre  gehalte 
van  die  tydskrif  nie.  Ensovoort  se  deure  staan  vir  alle 
digters  oop,  wat  nietemin  nie  beteken  dat  ons  ’n  nivel- 

leringsproses  voor  oë  het  of  bereid  is  om  ons  penne 
stomp  te  détente  nie.  Elke  ding  het  sy  plek  rapierer 
knuppel  ook.  Vir  Ensovoort  se  redaksie  gaan  dit  steeó 
om  literére  gehalte. 

Wat  veroorsaak  egter  ’n  “little  magazine”  se  onder 
gang?  Dit  is  gewoonlik  nie  ’n  gebrek  aan  literêre  bv 
draes  nie.  Ons  ken  die  name  van  verdienstelike  tyd 
skrifte  wat  deur  die  sensors  nek  omgedraai  is.  Ande- 
tydskrifte  se  redaksies  het  moed  of  belangstelling  ver 
loor.  Maar  die  meeste  is  waarskynlik  vanweë  finansiëk 
probleme  daarmee  heen.  Graffier  se  finansiële  dilerri 
ma  beklemtoon  weer  eens  hierdie  feit. 

n  Ongeborgde  tydskrif  soos  Ensovoort  verkeer  uiter 
aard  in  ’n  moeilike  situasie  omdat  daar  uitsluitlik  oj 
intekengeld  en  die  opbrengs  van  verkope  staat  gemaal 
word  om  administratiewe  en  drukkoste  te  verhaal.  On- 
het  tot  dusver  oorleef  en  sal  alles  in  ons  vermoë  doei 
om  te  bly  oorleef,  maar  mag  nooit  uit  die  oog  verloo 
dat  die  wolf  ’n  voortdurende  bedreiging  bly  wat  maklii 
sy  finale  verskyning  voor  die  deur  kan  maak  nie.  Daai 
om  is  skenkings  en  hulp  ook  vir  ons  belangrik.  Die  or 
dervinding  het  geleer  dat  een  van  die  grootste  proble 
me  van  so  ’n  tydskrif  die  redaksie  se  onvermoë  is  om  di 
bemarkingswerk  doeltreffend  te  doen.  Skrywers  is  dik 
wels  swak  sakemanne.  Voeg  daarby  dat  so  ’n  onderne 
ming  dikwels  met  argwaan  deur  enkele  senior  (én  ju 
nior!)  skrywers  en  boekwinkels  van  die  establishmen: 
bejeën  word,  dan  is  dit  duidelik  dat  vele  struikelblokk: 
’n  jong  tydskrif  se  groei  en  voortbestaan  bedreig. 

Ons  is  dus  dankbaar  om  te  kan  sê:  “Dit  gaan  goed  me 
Ensovoort" ,  en  kondig  met  genoeë  aan  dat  ’n  eenmak 
ge  joernaaluitgawe  deur  Ensovoort  en  Graffier  beplai 
word.  Ons  hoop  dat  so  ’n  uitgawe  groter  kontak  tussei 
skrywers  en  digters  sal  bewerkstellig,  nuwe  vriendskaps 
bande  sal  smee  en  die  literatuur  tot  voordeel  sal  strek 


INTEKENVORM 

Ingesluit  is  ’n  tjek/posorder  van  R4,00  vir  4  uitgawes  van 
Ensovoort.  Stuur  dit  asseblief  aan: 

Naam: . 

Adres: . 

René  Marais 

Jeanette  Ferreira  in  heroënskou  geneem 


Jeanette  Ferreira  se  debuutbundel,  Waar  een  mens  saam  is,  het  ge- 
durende  1980  by  Perskor  verskyn.  Dit  bevat  gedigte  van  wisselende 
gebaíte  oor  'n  verskeidenheid  temas.  Soos  die  bundeltitel  te  kenne 
gee,  het  die  gedigte  feitlik  deurgaans  n  persoonlike  inslag.  Die 
bundel  word  in  vier  afdelings  verdeel  wat  deur  n  enkele  gedig  voor- 
afgegaan  word,  en  ofskoon  mens  op  grond  van  die  plasing  van  hier- 
die  gedig,  “En  nog  het  haar  oë”,  sou  verwag  dat  dit  ’n  openings- 
gedig  moet  wees,  blyk  dit  ná  die  lees  van  die  bundel  dat  dit  eerder 
’n  soort  epiloog  of  terugskouing  is,  soos  later  aangetoon  sal  word. 
Die  ordening  van  gedigte  in  die  eerste  en  tweede  afdeling  kom  arbi- 
trêr  voor:  eersgenoemde  bevat  gedigte  oor  die  liefde  (aan  sowel  die 
begin  as  die  einde  van  die  afdeling),  gedigte  oor  eie  angs,  die  kin- 
dertyd,  gedigte  met  ’n  religieuse  inslag  en/of  verwysingsveld  en 
gedigte  oor  die  self.  Dieselfde  temas  kom  ook  in  die  tweede  afdeling 
voor,  met  groter  prominensie  aan  die  religieuse  en  byvoeging  van 
gedigte  oor  die  establishment  en  oor  apartheid.  Die  derde  afdeling 
bevat  vier  liefdesgedigte  met  ’n  doodsmotief  en  die  vierde  afdeling 
bevat  slegs  twee  “sakrale  verse”  oor  (die  volk)  Israel.  Die  vier  afde- 
lings  toon  geen  duidelik  progressie  ten  opsigte  van  mekaar  of  ten 
opsigte  van  die  bundeltitel  nie,  sodat  dit  lyk  asof  die  indeling  nie 
funksioneel  is  nie. 

Binding  word  egter  wel  deur  bindingsprinsipes  soos  taal-  en  woord- 
ontginning,  literêre,  volkslied-  en  religieuse  verwysings  en  die  ge- 
bruik  van  die  mandalamotief  bewerksteilig. 

Die  geskakeerdheid  van  Jeanette  Ferreira  se  taalidioom  is  opval- 
lend.  Sy  maak  enersyds  gebruik  van  die  gewone  spreektaal  met  sy 
potpourri  van  Engelse  woorde  en  uitdrukkings  (soos  in  die  eerste  ge- 
dig)  en  andersyds  van  ’n  ouer  streek-  en  spreektaal  (soos  in  “Om  te 
glo”  en  “Veekraal,  30  Oktober”).  Sodoende  word  twee  uiteenlopen- 
de  wêrelde  gekontrasteer  en  teen  mekaar  afgespeel:  die  ouer,  plat- 
telandse  wêreld  van  die  kindertyd  teenoor  die  hedendaagse  stads- 
wêreld  waarin  sy  as  volwassene  leef. 

1  Dit  is  veral  in  haar  gebruik  van  ’n  met  Engels  deurspekte  Afrikaans, 
wat  André  P.  Brink  as  “minder  boeremusiek,  meer  hillbrow-rock”1 
bestempel,  dat  Jeanette  Ferreira  ’n  bydrae  lewer  tot  ’n  nuwe  ten- 
dens  of  vorm  van  taalontginning  wat  reeds  in  die  poësie  van  digters 
soos  Stephan  Bouwer  (in  Portrette,  private  dele  &  kanttekeninge2), 
Wessel  Pretorius  (in  Ruimte-Ark-Kolonie 3)  en  Sheila  Cussons  voor- 
gekom  het.  Jeanette  Ferreira  besig  dit  met  ’n  eie  tongval  en  in  ’n  eie 
idioom.  Daar  is  ’n  pragtige,  liriese  ondertoon  in  “onder  dakke  en 
sterre  en  stelsels/skitter  soet  ’n  komposisie  squares/die  nag  sing  sy 
ketting/god  se  mechanic  ghries  en  tune/hoor  die  kleine  nachtmu- 
sik”  (“En  nog  het  haar  oë"),  terwyl  “hi  man/hi  uur”  (“Cometh  the 
man  cometh  the  hour  ”)  daarenteen  selfversekerd  modern  en  tog 
alledaags  is.  Dit  was  met  verbasing  dat  ekjohann  en  Ronél  Johl  se 
kritiek  aangaande  hierdie  taalgebruik  —  in  twee  afsonderlike  re- 
sensies  —  gelees  het.  Johan  Johl  noem  dit  “die  onsuksesvolle  paring 
van  alledaagse  spreektaal/jongmenstaal  (vir  effek  deurspek  met 
Engels)  en  skryftaal  (soms,  verhewe,  soms  hooggestemde  vlugte)”4 
en  Ronél  Johl  noem  dit  ’n  “pretensieuse  opstandige  ‘mixing  van  the 
Taal’”5.  Ek  kan  nie  anders  as  om  hierdie  twee  uitsprake  te  bevraag- 
teken  nie  —  laasgenoemde  is  in  elk  geval  op  sigself  ’n  baie  groter 
taalgruwel  as  wat  hulle  Jeanette  Ferreira  ten  laste  wil  lê!  Waar  die 
poësie  wel  geforseerd  voorkom,  is  dit  myns  insiens  veel  eerder  aan 
onwerklike  (en  ongeslaagde)  beeldgebruik  (soos  in  “met  goedgekose 
steke/van  jou  melkerige  draad/het  jy  met  jou  blinde  naald/haar 
tenger  rugstring  vasgenaai  aan  hierdie  growwe  aarde”  in  die  gedig 
“Naaldewerk”)  as  aan  taalvermenging  te  wyte.  Johann  Johl  moti- 
veer  sy  uitspraak  soos  volg:  “Die  inbring  van  Engels  lyk  onfunk- 
sioneel,  omdat  dit  nie  oral  inval  by  die  loslittigheid  van  toon  nie; 
dus  lyk  dit  na  ’n  geforseerdheid  en  meer  nog:  na  ’n  onvermoë.  In 
die  opset  van  die  digteres  moet  die  vers  as  geheel  los,  gemaklik  en 


jeugdig  wees.  En  veral  sonder  smuk  soos  ‘nihilismes’,  ’mandalas’, 
Iiterêre  verwysings  (bv.  na  D.F.  Malherbe,  e.a.)”.  Na  watter  “opset 
van  die  digteres”  verwys  mnr.  Johl?  En  ten  opsigte  van  dic  mandala 
sal  later  aangetoon  word  dat  dit  ’n  struktureel  én  simbolies  belang- 
rike  rol  in  die  bundel  speel.  Ronél  Johl  eggo  laasgenoemde  stelling 
van  Johann  Johl  in  ander  woorde:  “Dit  alles  die  egoïsme,  die 
taalvermenging,  die  verwysings  [trotesteer  vanweë  die  pretensie 
daarvan,  teen  ’n  waaragtige  inhibisielose  non-konformisme.  "  Waar 
en  wanneer  het  Jeanette  Ferreira  haar  tot  ’n  “inhibisielose  non- 
konformisme”  verbind?  Hierdie  twee  resensente  (wie  se  resensies 
verbasende  ooreenkomste  toon)  kan  die  bundel  dalk  met  vrug  weer 
lees.  Maar  dit  daar  gelaat. 

Die  aansluiting  by  die  “ouer’’  streek-  en  spreektaal  in  die  gedig 
“Veekraal.  30  Oktober  ",  in  ’n  vers  soos  “og  daar’s  wind  oor  die  heu- 
welrug”  en  in  “die  oumense  vertel  "  versterk  die  milieu  van  daardie 
wéreld.  Dit  geld  ook  vir  die  gedig  "Koort  vir  geskeides".  waarin 
woorde  soos  “koort ”,  “spierewit ”,  “sandaltjies  ”  en  “strépse”  voor- 
kom,  wat  ’n  paar  dekades  gelede  nog  algemeen  in  die  spreektaal, 
veral  op  die  platteland,  gebruik  is.  Die  gebruik  van  sulke  woorde 
transponeer  ’n  gedig  as’t  ware  terug  na  die  verlede  sonder  dat  dit 
nodig  is  om  die  transponering  deur  gebruik  van  die  verledetyds- 
vorm  aan  te  dui. 

Taalverskeidenheid  kom  ook  in  die  fonetiese  spelling  van  woorde 
soos  “bolangsrag”  (p.  33),  “hys”  (p.  23)  en  “lipstiek”  (p.  45)  voor. 
Hierdie  gebruik  word  wel  soms  hinderlik,  byvoorbeelcl  in  die  woord 
“bijoeskoop”  (p.  45)  —  waarskynlik  vanweë  dié  se  onaansienlike  sig- 
beeld.  “Checkacheckacheckasbande”  ( p . 26)  is  klanknabootsend 
van  die  bekende  supermarkreklamewysie  en  sluit  as  sodanig  by  die 
heclendaagse  verwysingswêreld  aan.  Voorbeelde  van  klankassosia- 
tiewe  en  klankgeneratiewe  woordgebruik  is  volop:  pa  se  “vuuroë 
(tydens  vier-oë)”  (p.  45),  die  slotreëls  van  “Kanttekening  vir  ’n  mon- 
nik”:  “waar  son  sonder  word/en  wond  wonder”  (p.  24)  en  in  die 
gedig  “Ekologie”,  wat  geheel-en-al  op  hierdie  procédé  gebaseer  is, 
soos  duidelik  blyk  uit  die  reëls  “julle  vestig  in  bevestigings/julle  skiet 
beskut  julle  grofgeskut/julle  stel  agter  instellings”  (p.  50). 

Verwysings  speel  ’n  beduidende  rol  in  Waar  een  mens  saam  is.  Daar 
is  verwysings  na  volksliedjies  in  “marietjie-maraaia-maryn”  (p.  11), 
wat  verwys  na  die  Afrikaanse  volkslied  “Marietjie,  Maraia, 
Maryne”,  met  bewoording  deur  Eitemal  op  die  wysie  van  die  Duitse 
lied,  “Die  Lore  am  Tore”,  laasgenoemde  met  bewoording  deur 
H.C.  Boie6.  “Help  my  goeie  buurman  wees  tog  net  nie  boos”  in  die 
gedig  “Kouend  aan  die  kou’’  verwys  na  die  bekende  Franse  kinder- 
liedjie  “Au  clair  de  la  lune”,  wat  deur  C.G.S.  de  Villiers  van  Afri- 
kaanse  woorde  voorsien  is  en  as  “In  die  helder  maanskyn”  bekend 
staan.  Die  gedig  verwys  egter  na  ’n  “buurman”,  terwyl  daar  in  die 
lied  na  ’n  “buurvrou”  verwys  word7.  “Huis  paleis  pondok  varkhok” 
verwys  kennelik  na  die  bekende  uittelrympie,  en  dit  sluit  by  die 
“volkse”  sfeer  aan  wat  veral  in  die  kindertydgedigte  vergestalt  word. 
Die  verwysing  na  Giorgio  de  Chirico  betrek  die  wéreld  van  die 
skilderkuns,  en  die  poësie  word  betrek  in  die  versreël,  “’n  ster  kon 
sien  en  dit  kon  glo’’  (“Oh  mrs  ples  ”),  wat  D.J.  Opperman  se  “Kers- 
liedjie”  dadelik  voor  die  gees  roep.  Hierdie  verwysing  word  tot  ’n  eie 
gedig  uitgebou  in  “Ek  sê  nou  vir  jou”:  dit  word  ’n  Kersliedjie  vir  ons 
eie  tyd,  waarin  die  oue,  die  moeilike  puber  en  die  student  saam  met 
die  herders  die  reis  na  Bethlehem  aanpak,  “want  hulle  het  ’n  ster 
gesien  en  dit  geglo’’  (p.  35).  Talle  Middelnederlandse  skrywers  het 
“Kersliedere”  geskryf  wat  op  die  Kersverhaal  van  die  geboorte  van 
Christus  gebaseer  is,  ’n  gebruik  wat  in  die  latere  Nederlandse  letter- 
kunde  bly  voortleef  het,  soos  in  J.H.  Leopold  se  “Kerstliedje”.  In 
die  polemiek  rondom  Opperman  se  “Kerslie^ie”  het  T.T.  Cloete 
aangetoon  dat  Opperman  se  vers  ’n  voortsettïïfg  van  hierdie  tradisie 
is  en  dat  dit  baie  na  aan  M.  Nijhoff  se  gedig  “De  Kinderkruistocht” 

staan8.  Op  dieselfde  manier  is  Jeanette  Ferreira  se  gedig  “Ek  sê  nou 
vir  jou"  'n  voortsetting  van  die  Kersliedtradisie  en  ’n  modernisering 
en  verstedeliking  van  Opperman  se  “Kersliedjie”9. 

Religieuse  verwysings,  soos  in  “Ek  sê  nou  vir  jou ”,  kom  deurlopend 
in  die  bundel  voor  en  skakel  met  verskeie  ander  temas,  naamlik  met 
die  individualisme/eensaamheid,  die  liefdesverhouding  en  die  kun- 
stenaarskap.  Dit  tree  dus  as  bindingsprinsipe  op,  en  in  hierdie  kon 
teks  is  daar  wel  progressie,  oftewel  ’n  bepaalde  verloop,  merkbaar 
ofskoon  dit  nie  met  die  ordening  van  gedigte  in  die  bundel  saam- 
hang  nie. 

’n  Groot  aantal  Bybels-religieuse  verwysings  kom  voor:  die  bundel- 
titel  en  die  eerste  gedig  verwys  na  Christus  se  uitspraak  in  Mattheiis 
18:20,  naamlik  “Want  waar  twee  of  drie  in  my  Naam  vergader, 
daar  is  Ek  in  hul  midde”  en  kan  as  ’n  ironisering  van  die  saamwees 
van  een  persoon,  d.w.s.  die  een-saamheid,  beskou  word.  Dis  egter 
nie  slegs  ’n  ironisering  nie,  aangesien  die  spreker  ook  in  hierdie 
gedig  heelheid,  en  gevolglik  numinositeit,  bereik  het.  Ander  By- 
belse  verwysings  sluit  die  volgende  in:  “amen  sê  my  siel  daarop” 
(“Toe  die  spieël  breek”),  die  verwysing  na  Absalom,  seun  van  Da- 
wid,  in  “Absalom  Superstar’’  (wat  terselfdertyd  ironies  na  die  pop- 
opera  “Jesus  Christ  Superstar”  verwys),  die  gedig  “Maaltyd:  eerste 
aand ”,  wat  na  sowel  diejoodse  Pasga  as  die  Eerste  Avondmaal  ver- 
wys,  “Onse  Vader”  en  “Skrywer  bpk”,  wat  na  Christus  se  intog  in 
Jerusalem  én  na  sy  kruisiging  en  die  Ewige  Lewe  verwys,  en  “Die 
winter  staat  hoog  oor  ons  va’jaar  ",  waarin  die  Christelike  seëngroet 
aangehaal  word. 

Verskillende  vertakkinge  van  die  Christelike  godsdiens  word  betrek: 
die  Rooms-Katolieke  godsdiens  in  “Kanttekening  vir  ’n  monnik ”, 
en  die  Calvinisme  in  “Oh  mrs  ples”.  Ander  godsdienste  wat  betrek 
word,  is  die  Middeleeuse  geloof  aan  heksery  in  “Moenie  aanraak 
nie:  kyk”,  Oosterse  godsdienste  in  die  woorde  “fetisjvoetjies  ”10  en 
“die  tadasana  en  die  vrksasana”  (“Oh  mrs  ples”)  en  die  Joodse  ge- 
loof  in  “Skrywer  bpk’’  en  “Twee  sakrale  verse  vir  dié  wat  hou  van 
Barokdanse”. 


Die  numinositeit  van  die  mandala  of  heelheidsimbool  vind  hierby 
aansluiting.  Dit  word  voorgestel  deur  middei  van  ’n  sirkel  wat  in 
vier  dele  verdeel  is  en  hou  regstreeks  met  selfverwesenliking  ver- 
band.  Die  Naskapivoik  gebruik  hierdie  motief  om  ’n  versteurde  in 
nerlike  balans  te  herstel  en  die  Oosterlinge  glo  dat  die  mandala  in- 
nerlike  vrede  meebring.  Hulle  beskou  die  mandala  as  uitdrukking 
van  ’n  geordende,  betekenisvolle  bestaan.  Dié  simbool  speel  ook  ’n 
belangrike  rol  in  C.G.  Jung  se  dieptesielkunde  en  kom  ná  die  vol- 
trekking  van  die  (persoonlike)  individuasieproses  na  vore  as  die  sim- 
bool  wat  ook  die  bereiking  van  numinositeit  vergestalt.  “The  pro- 
duction  of  mandala  patterns  became  for  Jung  a  symbolic  expression 
of  having  reached  a  new  synthesis  within  himself,  a  conjunction  of 
conscious  and  unconscious,  of  phantasy  and  reality,  of  thought  and 
feeling.  Because  this  experience  was  so  intensely  important  to  him, 
he  felt  obliged  to  describe  it  in  religious  terms,  and  so  the  mandala 
became  a  kind  of  symbolic  representation  of  the  archetype  of 
God.”11 

Johan  van  Wyk  het  in  sy  resensie  van  Waar  een  mens  saam  is  die 
klem  laat  val  op  die  vervreemding  en  eksistensiële  angs,  met  iro- 
niese  gebruik  van  die  mandala  en  vrees  vir  die  vaderfiguur12.  Ek  wil 
egter  probeer  aantoon  dat  die  mandala  in  groter  samehang  as 
heelheid-  en  numineuse  simbool  in  die  persona  se  ervarings  in  die 
kindertyd  en  haar  verhouding  met  die  geliefde  'n  funksionele  rol 
speel  war  nie  net  ’n  ironiese  funksie  het  nie,  maar  dat  daar  sprake  is 
van  ’n  kringloop  wat  in  die  kindertyd  begin,  deur  die  liefdesverhou- 
ding  voortgaan  en  in  die  latere  eensaamheid  voltooi  word. 


Die  persona  verwys  in  enkele  gecligte  na  ’n  gelukkige,  onskuldige  en 
suiwer  kindertyd  toe  hulle  “uit  dopbekertjies/melk  gedrink  (het)/ 
tot  ons  versadig  was”  (“Moenie  aanraak  nie:  kyk  ”)  en  hullc  “nog 


minirokke  kon  dra/wat  sag  kon  skuif  oor  onskuldige  bruin  bobeen- 
tjies/...toe  ons  soveel  kon  glo  en  hoop’’  (“Om  seisoene  te  bedink"). 
Sy  kon  wye  strooihoede  dra,  ’n  ster  sien  en  dit  glo,  en  die  son  het 
haar  opgepas  en  heilig  gemaak  soos  ’n  hoed  (“Oh  mrs  ples”).  Haar  j 
kindertyd  staan  in  die  teken  van  die  mandala,  wat  sy  saam  met 
haar  maagdelikheid  verloor  het,  want  in  dieselfde  gedig  word  gesê 
dat  sy  daardie  nag  “die  son  ’n  vrot  lemoen  sien  verkrimp  het ”,  In 
“Veekraal,  30  Oktober’’  word  die  vernietiging  van  die  vrou  se  man 
dala  regstreeks  met  die  man  se  koms  in  verband  gebring:  die  vee- 
kraal  (mandalasimbool)  het  verwaai  dié  nag  toe  haar  pa  gebore  is 
en  haar  ouma  sy  ma  het  haar  dieselfde  nag  nog  doodgebloei; 
en  “toe  die  eerste  man  my  heupies  kneus/kon  ek  eers  weet/hoe  hard 
d;e  man  se  weg  is/en  hoe  bloedig”. 

In  die  verhouding  met  haar  geliefde  worcl  ’n  “nuwe  reis”  begin,  en 
nie  sonder  verwagting  nie:  “die  ding/tussen  haar/en  tussen  hom/ 
het  alles  begin/op  ’n  mandorlamat’’  (“Cometh  the  man  cometh  the 
hour”).  Sy  mandala  en  hare  sny  mekaar  om  ’n  mandorla  te  vorm, 
Namate  die  verhouding  vorder,  word  haar  mandala  egter  deur  die 
man  gebreek:  “vir  wat  klink  jy  my  mandala  deur/gee  my  een  helfte 
om  op  te  teer”  (“Vir  die  man  met  die  ysgroen  das  ”).  Die  man  is  oën- 
skynlik  onsimpatiek  daarteenoor:  hy  kom  “cazz”  verby  en  gooi  met 
die  verbystapslag  ’n  perdehoef  na  haar  “wat  ek  in  my  gedeel-de  ge- 
deel-te/in  moet  pas”  (“Toe  die  spieël  breek  ”).  Sy  voel  dat  sy  in  haar 
rol  as  vrou  misluk  het:  “vir  jou  sou  ek  natuur-lik/bittergraag  ’n 
idille  wou  wees/met  voorhuis,  kantkragie,  hekelwerkie,  sykousies  de 
lot”,  maar  voel  haarself  hoogstens  “’n  dienlike  stuk/wat  van  tyd  tot 
tyd/oordeelkundige  sorg  benodig//bejammerens-  bewonnerens- 
bedonnerenswaardig”  (“Cum  laude”).  Dit  is  dan  geen  wonder  dat 
sy  die  huwelik  ironies  met  ’n  dieretuin  vergelyk  waarin  die  vrou 
haar  pligte  moet  nakom  en  Miena  en  Maans  Mens  juigend  in  die 
diere  se  soogdierlike  midde  verwelkom  word  nie  (“Dieretuin”). 


“want  al  hoe  meer/begin  die  dreigende  seisoene  na  ’n  sirkel  lyk/wat 
gecluldig  op  sirkulêre  voltrekking  wag”  (“Om  seisoene  te  bedink  ”). 
Dit  is  gevolglik  nie  verrassend  dat  die  huwelik  in  ’n  “koort  vir  geskei- 
des”  eindig  nie.  Nou  kan  die  vrou  weer  na  haar  eertydse  kindertyd- 
suiwerheid  begin  terugkeer.  Daar  is  aanvanklik  huiwering,  en  sy 
bid  om  die  terugkeer  van  vroeëre  geluk:  “God!/sê  Jy  sal  weer/die 
son  oor  my  versplinter/sy  heuningpot  oor  my  kop  laat  lek”  (“Maal- 
tyd:  eerste  aand”).  Dis  opmerklik  dat  die  religieuse  nou  duidelik  na 
vore  kom  en  dus  verband  hou  met  haar  bereiking  van  heelheid  en 
die  bereiking  van  numinositeit  in  die  mandala.  Dit  blyk  ook  nou 
dat  die  kunstenaarskap  en  die  numineuse  wedersyds  met  mekaar 
verband  hou:  in  “’n  Straat  vir  giorgio  de  chirico”  het  sy  dié  skilder 
se  “soekgang  deur  steriele  straatjies  gevolg/tot  ek  seker  was/en  toe 
bly  my  hoela-hoep  gegryp/en  met  die  voltooide  sirkel/opgetoë  tot 
jou  gekom”.  Nou  word  “geloof/hoop/liefde”  en  die  kunstenaarskap 
in  “Skepping”  met  mekaar  in  verband  gebring  wanneer  Taal  in 
terme  van  die  Bybelse  skeppingsverhaal  beskryf  word:  “daarop  het 
die  kunstenaar  sy  pet  teruggestoot/en  kon  hy  sien/dat  die  werke 
van  sy  hande  goed  is//want  niks/is  soos  die  woord/so  uitgesproke 
nie”.  Ook  deur  die  skrywerskap  bereik  die  persona  dus  weer  heel- 
heid  en  numinositeit  en  kan  sy  sé:  “onse  vader/gee  my  vandag  my 
daaglikse  self/want  daarvan  sal  ek  leef/en  bly  word//oor  die  self 
wat  alleen  geword  het/en  daarmee  vrede  het”  (“Onse  vader”). 


Dit  is  nou  duidelik  dat  die  openingsgedig,  “En  nou  het  haar  oë”.  as 
’n  epiloog  beskou  kan.word,  want  die  mens/vrou  wat  vrede  met 
haarself  het  en  numinositeit  bereik  het,  kan  in  haar  eie  naam  saam 
wees  in  afwagting  op  die  bereiking  van  eenheid  en  heelheid  met  die 
geliefde  ná  die  dood,  want  daar  word  nie  op  'n  hopelose  noot  van 
die  liefdestema  afgestap  nie.  Die  loon  van  die  aartssonde  liefde  is 
die  dood,  volgens  “Dodelike  perspektief ’,  maar  in  en  na  die  dood  j 
sal  man  en  vrou  mekaar  weer  vind:  “jou  ander  substans  sal  érens 
wag/hand  oor  die  oë/turend/langs  ons  pêl  met  die  swart  pak 
. .  .dan  sal  ek  laggend/by  jou  kom  staan/los  hom  sal  ek  sê/ en  inhaak 
by  jou/hier’s  ek  nou”  (“Wanneer  ek  van  wee”).  Hulle  sal  albei  weer 
heelheid  bereik,  maar  hierdie  keer  nie  weer  as  twee  mandalas  wat 

saam  'n  mandorla  vorm  nie.  Hulle  sal  saamsmelt  om  'n  enkele, 
ronde  mandala  te  vorm,  soos  dit  uit  die  gedig  "Die  laaste  lag  is  bly 
en  oop  lag  "  blyk: 


die  allerlaaste 

voltooiing  van  die  lewe  se  merry-go-round 

is  die  viriele  jongman 

dood 

wanneer  hy  my  geneem  het 
sal  ek  heel  tot  jou  kom 
volmaak  vir  jou  kom 
tevrede  in  die  kring 
van  jou  halwe  mandala 
inskuif 

laggend  onder  die  sterre  lê 
en  bloedige  ballonne 

aan  ons  niksvermoedende  grafstene  bind 

wat  tot  'n  teken  sal  dien 

die  establishment  lag  nooit  laaste  nie 


Waar  een  mens  saam  /s  is  ’n  waardige  eerstelingbundel  wat,  on- 
danks  die  tekortkominge,  veel  belofte  inhou  van  toekomstige  groei. 

Met  erkennmg  aan  SENSAL  vir  resensies  wat  deur  hulle  verskaf  is. 


Bertolt  Brecht 


Vertaal  deur  Barend  J.  Toerien 

Legendariese  ontstaan  van  die 
boek  Tao-te-sjing  van  Lao-tse 
op  reis  die  ballingskap  in 

1 

Toe  hy  sewentig  was  en  gebreklik 
het  die  leermeester  sterk  na  rus  begeer. 

In  die  land  was  die  goeie  weer  eens  onaantreklik 
en  die  boosheid  het  toegeneem  en  triomfeer. 

Hy  gespe  toe  sy  skoenleer. 

2 

En  hy  pak  in  wat  hy  sal  nodig  hê,  aans: 
weinig.  Dog  dit  word  dít  en  dát. 

Soos  die  pyp  wat  hy  altyd  rook  saans 
en  die  boekie  wat  hy  orals  saamvat. 

Genoeg  witbrood  soos  hy  skat. 

3 

Hy  verheug  hom  weer  in  sy  dal  en  vergeet  dit 
toe  hy  in  die  gebergtes  sy  pad  inslaan. 

En  sy  ossie  is  bly  oor  die  nuwe  gras  en  vreet  dit, 
die  ou  grysaard  almaardeur  draend. 

Dié  meen  dat  hul  vinnig  genoeg  gaan. 

4 

Dog  die  vierde  dag  word  die  driestuks 
deur  'n  tolbeampte  in  die  kloof  voorgekeer; 

"Kosbaarhede  vir  tolgelde?”  “Niks.” 

En  die  seun  wat  die  os  lei  sê:  “Hy  het  studeer.” 

Dit  was  voldoende  verweer. 

5 

Dog  die  man  in  'n  opgewekte  stemming 
vra  nog:  "En  steek  daar  iets  vir  hom  in?” 

En  die  seun  antwoord:  “Dat  die  beweging 
van  swak  watertjies  mettertyd  die  rots  oorwin. 

U  sien,  hardheid  verloor  nietemin.” 

6 

\  Sodat  hy  nog  van  die  laaste  daglig  kan  wen 
jaag  die  seun  nou  die  ossie  aan. 

En  die  drie  verdwyn  reeds  om  ’n  donker  den. 
l'oe  kom  daar  skielik  lewe  in  onse  man 
en  hy  skree:  'Haai  jy!  Bly  staan! 

7 

Wat  is  dit  daar  van  die  water,  grysaard?” 

Die  ou  man  antwoord:  "Interesseer  dit  vir  jou?” 

Die  man  sê:  “Ek's  maar  ’n  amptenaar, 

maar  omtrent  mag,  dis  van  belang  vir  my  nou. 

As  jy  weet,  moenie  jou  mond  hou! 

8 

Skryf  dit  neer.  Dikteer  dit  aan  hierdie  kind. 

So  iets  kan  tog  nie  met  jou  gaan  verdwyn. 

Tuis  is  papier  en  genoeg  ink  te  vind. 

Ek  woon  hier  naby:  daar’s  aandete  en  wyn. 

Afgespreek  dus?  Mooi,  fyn!" 

9 

Die  gryse  kyk  oor  sy  skouer  na  die  simpel 
tolbeampte:  kaalvoet,  ondergekry. 

En  die  voorkop  is  net  een  groot  rimpel. 

Ag,  gecn  gedugte  oorwinnaar  is  hy. 

F.n  die  ou  man  sê  sag:  “Ook  jy?" 


10 

Om  'n  hoflike  versoek  te  ignoreer 
is  vir  die  grysaard  skynbaar  ongehoord 
dus  sê  hy  hardop:  "Wie  vra  om  te  leer 

verdien  n  antwoord.  Dic  knaap  sê:  “Dis  koud  in  die  poort." 

'  n  Kort  oponthoud  dan.  Akkoord." 

11 

En  die  wyse  klim  toe  af  van  sy  os. 

Sewe  dae  het  hul  aan  skryf  gebly. 

F.n  die  tolbeampte  bring  vir  hulle  kos 

(en  die  hele  tyd  vloek  hy  sagter  op  die  smokkelary). 

Toe  was  dit  ook  verby. 

12 

Die  seun  oorhandig  toe  aan  die  beampte 
een  en-tagtig  spreuke,  een  oggend  vroe 
en  met  dank  vir  'n  paar  reisgeskenke 
slaan  die  denneskadu  en  kranse  om  hulle  toe. 

Kan  mens  hofliker  wees,  of  hoe? 

13 

Maar  die  leermeester  alleen  is  nie  te  pryse 
wie  se  naam  pryk  op  die  boek! 

Want  die  wysheid  moes  uitgetrek  word  uit  die  wyse. 

Ons  dank  die  tolbeampte  vir  die  besoek; 
die  neerskryf  was  op  sý  versoek. 

En  wat  kry  die  soldaat  se  vrou? 

F.n  wat  kry  die  soldaat  se  vrou 
Uit  die  ou  hoofstad  Praag? 

Uit  Praag  kry  sy  die  hoëhakskoene 
Groete  en  soene  en  die  hoëhakskoene 
Kry  sy  uit  die  hoofstad  Praag. 

En  wat  kry  die  soldaat  se  vrou 

Uit  Warschau  aan  die  Weichsel-oewer? 

Uit  Warschau  kry  sy  'n  linnehemp 
So  bont  ongedemp  die  Poolse  hemp 
Wat  sy  kry  van  die  Weichsel-oewer. 

En  wat  kry  die  soldaat  se  vrou 
Uit  Oslo  oorkant  die  baai? 

Uit  Oslo  kry  sy  die  kragie  van  pels 
Om  haar  hals  te  omhels,  die  kragie  van  pels 
Uit  Oslo  oorkant  die  baai. 

En.wat  kry  die  soldaat  se  vrou 
Uit  die  skatryk  Rotterdam? 

Uit  Rotterdam  kry  sy  ’n  hoed 

En  dit  pas  haar  net  goed  die  Hollandse  hoed 

Wat  sy  kry  uit  Rotterdam. 

En  wat  kry  die  soldaat  se  vrou 
Uit  Brussel  in  België? 

Uit  Brussel  kry  sy  die  aller-raarste  kant 
O  die  rare  kant  van  die  Lae  Land 
Dit  kry  sy  uit  België. 

En  wat  kry  die  soldaat  se  vrou 
Uit  die  stad  van  lig,  Parys? 

Uit  Parys  kry  sy  n  rok  van  sy 

Ag  haar  buurvrou  beny  haar  die  rok  van  sy 

Wat  sy  kry  vanuit  Parys. 

En  wat  kry  die  soldaat  se  vrou 
Uit  Tripoli  in  Afrika? 

Uit  Tripoli  kom  daar  ’n  kettinkie 
As  aandenkinkie  ’n  koperkettinkie 
Dit  kry  sy  uit  Tripoli. 

En  wat  kry  die  soldaat  se  vrou 
Uit  die  wye  Rusland  vandaan? 

Uit  Rusland  kry  sy  die  weduweesluier 
Vir  die  doodsklok  se  beier  'n  weduweesluier 
Dit  kry  sy  uit  die  wye  Rusland. 


>  ¥ 

Thérêse  Bartman 


ek  het  jou  lief  soos  ’n  mens  'n  kusdorp  liefhet 
buite  seisoen 

met  ’n  hawe  wat  geen  bote  hou 
die  skerpte  van  lig  en  rots 

en  ’n  strand  wat  spoorloos  tussen  die  laaste  vygies  wegraak 

ek  hoor  jy  is  nou  omhein,  benet 
en  'n  stem  wat  oor  die  mikrofone  krys 
belet 

die  wat  bakenloos  verspoel 

ek  sal  op  elke  reis  buite  jou  grense  bly 
maar  dit  onthou  dat  jy  vir  my 
die  skoonste  plek  op  aarde  was 


Wiskunde-onderwyseres 

Nou  is  die  lesse  in  jou  oë  skoongevee 
met  die  klam  lap  van  die  slaap 

die  brand  van  die  wete  word  klein 

want  tussen  een  en  twee  glip  'n  ster  soms  onverwags 

af  van  die  nanag  se  naald, 

die  seisoen  verloor  homself  op  eie  tyd, 

en  op  die  tafels  van  die  hart  is  die  pyn  verdeel 

soos  ’n  vrug 

wat  sy  blink  pitte  ooplê  teen  die  lig 


In  memoriam 

'te  Pelgrims) 

Jou  naam  kon  Klara  wees. 

Agterlangs  op  ’n  stroewe  skoolportret  is  jy 
die  een  hoedloos,  met  hare  ongevleg 
en  voorste  tandjies  weg? 

n  naam  wat  lig  inlaat  soos  deur  'n  oopgeskuifte  raam 
op  fyntuin 

en  n  oggend  wat  haar  voorskoot  van  katoen 
speld  met  die  laaste  ster 

verjaaisdae  as  susters  toegebinde  sakdoekies  gee 

hop  scotch  na  huiswerk 

en  hawermoutkoekies  met  flou  tee 

daarna  het  jy  uitgesien 

>oos  na  die  koets  as  ouma  kom 

en  aande  as  reuk  van  reën  opsteek  en  pa  sê  laat  ons  dank 
terwyl  die  weerlig  buite  lig  en  breek 

ander  lapkombers  met  voetjies  klam  van  kanfer  vir  die  skurf 
n  jy,  omdat  in  die  donker  bekende  stemme  verweg  raak, 
aegin  om  die  mooiste  stories  vir  jou  slaplyfpoppe 
>P  te  maak. 


Mooiweersdag 

Ek  het  jou  woortle  vir  die  cerste  keer  na  jou  vertrek  gewas 
en  met  stiltes  vasgesteek  om 
droog  te  wapper  en  lig  te  drup 

en  die  temperatuurvoorskrifte  een  vir  een  gevolg  om 
alles  onverrek  en  helder  te  behou 

maar  voordat  dic  sterre  in  jou  oksels  kon  brand 
en  nog  net  jou  nek  die  ene  blockom  en  skemer  was 
hct  ek  die  lyn  leeg  gelaat 
en  alles  vir  ’n  goeie  saak  verprys 


September 

(vir  Abri) 

Vroegaand  is  soet  van  biduurklokke  en  jasmyn 

tussen  oog  en  brein 

het  die  ewigheid  se  koolpapier  gekom 

wat  self  geen  indruk  hou 

maar  die  sagter  deurslag  gee 

hou  my  teen  jou  bekende  liggaam  aan 

en  ek  sal  dit  die  konstellasie  van  my  drome  maak 

praat  sag  in  my  mond 

sodat  ek  alles  kan  verstaan 

want  die  lig  lê  verstrooi  in  jou  asem 


For  Pedro  (who  else) 

I’ll  keep  my  sanity  packed  and  sealed 
like  stars 

in  the  cellophane  of  winter  nights 
so  that  they’ll  not  shoot 
for  strangers  to  wish  upon 


keg  &  tankard 

we  sip  our  mixed  jokes 
and  mellow  iced 

opinions 
and  order  more 

even  the  bluesong  has  a  voice  like  smoke 
and  wooden  bodies  are  deeply  strung 


D.P.M.  Botes 


karl  marx 


daar  stap  ’n  man 
om  die  wêreld 

gedig 

’n  man  sonder  hede 

eers  in  September 
verneem  ek  die  hartslag 
van  die  somer 

verledc  of  tockoms 

met  kanonne  mortiere 

val  ryp  appels 
in  die  gras 

vreesaanjaende  wapens  wat  rus  in  sy  baard 

rooi  soos  die  son 

eers  as  somer 

rooi  soos  bloed 

vergroen 

op  alle  horisonne 

van  hulle  wat  geval  het 

lê  die  melkweg 

oor  ’n  aandgebed 

bloei  die  seldsame  waterroos 

in  afrika  in  asië  vreemde  vastelande 

hy  stap  stap  stap 

sy  hande  is  vliegtuie  mirages 

vir  m 

sy  voete  duikbote 
in  twcc  oseane 

waarom  sou  ek  lieg 

ek  het  gesê 
ek  het  jou  lief 

’n  rnan  sonder  taal  sonder  woorde 
maar  uit  sy  voorkop  kom  die  seine 
van  revolusie 

en  dit  was  aand 
en  dit  was  móre 

sonder  nasionaliteit 

op  die  eerste  dag 

en  sy  stap  ken  geen  grense 

en  die  water  die  aarde 
word  bloed 

somer 

soos  hy  stap 
soos  hy  stap 

uit  die  holte  van  jou  kop 
die  skywe  van  jou  hande 
die  oerwoud  van  jou  hare 
vrou.  het  die  somer  verrys 

Fanie  de  Villiers 

herfs 

ek  het  die  herfs  sien  kom 
oor  die  berge 

huiwerend  in  die  bome  by  die  brug 

algaande  ek  my  vaster  loop 
teen  die  rotsvaste  spook 
van  ’n  gesloopte  gebou 
krimp  my  horison 
vanaf  silhoeët 

hoe  stil  het  jy  die  blare  verbruin 
met  jou  asem  soos  sneeu  en  vuur 
wit  en  rooi  soos  ’n  hoogoond  teen  blou 
lug  in  donker  nagte 

tot  eggo  tot 
armlengte 

jy  was  beliggaam  in  die  laaste  reën 
in  die  vlammende  wolke 
jv  sug:  en  die  somer  verskroei  in  ’n  lastige 
wind 

nagklub 

die  nat  van  jou  lippe 

het  gedrup  op  die  gras  en  jou  tong 

was  stroke  ys  na  die  ooste  die  weste  die 

noorde  en  die  suidc 

hier  is  oorgenoeg  sout 
om  elke  liewe  grondboon 
en  mens  kan  hoor  sanger 
en  komponis  stem  saam 

Q 

Theunis  Engelbrecht 


Theunis  Engelbrecht,  wie  se  debuutdigbundel  ’n  gedig  is  so  on- 
skuldig  soos  ’n  eier  vanjaar  by  Perskor  verskyn. 

(Foto:  Johann  D.  de  Lange) 


ars  poetica 

hoeveel  paradokse 

kan  ’n  mens  injou  huisves 

vir  hoe  lank  JOHAN  BRUWER 


ek  wil  jou  verbrysel/vermorsel 

jou  gestel  plasserig  bebloed  versuip 

en  jou  reste  deur  ruwe  rotte  laat  verorber 

want  ek  was  te  lief  vir  jou 

ek  het  te  veel  gehoop  op  'n  wêreld 

rond  en  onskuldig  soos  n  seunsalbaster 

maar  nou  is  al  hierdie  illusies  gebreek 

ek  het  my  ouma  se  koekoekklok 
waarvoor  sy  so  eindeloos  lief  was 
gebreek 

ek  is  so  grensloos  lief  vir  my  ouma 


selfs  deesdae  se  winde  smee  komplotte 

as  hulle  ons  hare  hatig  deurmekaarruk 

die  aarde  dwarsdeur  sy  eie  toiings 

na  ons  laat  aanwaai 

en  ons  bang  laat  strompel 

deur  wêrelde  van  waansin: 

kyk 

die  mense  wat  pap  van  hillbrowbalkonne  afplons 
die  voëls  wat  doodgeskok  word  op  telefoondrade 
die  strate  blou  soos  vergifde  aarvoedingpype 
die  mens  'n  masjien  vol  weefsels  van  doringdraad 
oë  vuiste  wat  hatig  alles  uitmekaar  moker 
en  sê  my  dan 
jy  wat  ek  liefhet 

of  jy  dink  dat  liefde  ongeskonde 

en  volkome  kan  voortbestaan  terwyl  vasgekoek 

in  die  voortvarende  verskrikkings  van  vandág 

en  sê  of  jy  my  kwalik  neem 

dat  ek  met  vrot  vingers  skrompel 

om  my  harsings  bymekaar  te  hark 

om  sodoende  te  kan  oorleef  in  n  tipe  heelheid 

daarom  dat  ek  ’n  heelheid  probeer  vasmessel 

deur  dit  in  strofes  en  sinne  te  verstrik 

daarom  clat  ek  oor  jou  skryf 

dat  ek  masturbeer  met  woorde  oor  jou 

goedheid/ongereptheid/mensmooiheid  vir  my  eens 

maar  my  gedigte  word  gekker  en  gekker 

’n  ou  koek  naderhand  maklik  vas  in  clichés 

daarom  is  ek  moeg  geskryf  oor  jou 

wat  al  my  bang  op  jou  sproetrug  gebondel  het 

wat  my  kon  laat  vashou  aan  varsheid 

wat  gehelp  het  om  my  bymekaar  te  skraap 

en/maar  toe  alles  mooi  bymekaar  was  (ook  ek  &  jy) 

het  die  winde  van  waansin  in  kletterende  cokeblikkies  vergaa 

opgekrop  in  die  oë  van  almal  om  ons 

jouself  laat  ontdooi  tot  'n  stom  voëltjie 

wat  die  heelal  in  bitter  brokke  afgehap  het 

en  my  gedryf  het  om  die  wêreld  af  te  Iyn 

in  mal  mal  mal  matematiese  versreëls 

so  droog  ons  almal  maar 

at  long  last 

op 

(maar 
my  gedigte 
word  gekker 
en  gekker  en  gekkerrrrr 
die  lesers  daarvan  word  jags 
ongeloof/ik  vir  jou  ouderdom  en 
jy  is  nog  so  jonk  (blablabla  up  to  fuck) 
die  wêreld  word  'n  plek  van  laastes 
wanneer  ’n  mens  besef  jou  lewe 
soos  in  strofes  geskaaf 
word  verbruikersmateriaal 
orgasmes  vir  ekstatiese  soekende  donsdosies 
krappale  vir  histeriese  kritici/katte 
die  asem  daarvan  in  proefbuise  gevang 
deur  wetenskaplikes  van  die  woord 
en  die  longe  daarvan  dus 
plein  plêstiek) 

ek  wil  jou  so  graag  weer  hê 
sodat  ek  jou  lyfie  blink  kan  vryf 
en  jy  soos  'n  klein  kuiken 
my  versirooidheid  warm  bymekaar  kan  pik 
en  soos  'n  vry  voël  in  ’n  onontdekte  woud 
my  kan  herinner  met  uitbundigheid 
dat  tyd  geen  faktor  is  nie 

maar  maar  maar 

nou  is  alle  illusies  gebreek 

aan  flarde  verkrummel 

deur  die  kreupel  kloue 

van  die  aarde  van  die  wêreld 


Q 


Jeanette  Ferreira 


Vyf  gedigte 


iemand  het  vanaand  my  naam  geroep 

teen  die  dun  hruin  ruite  van  my  huis 

eenmaal  het  'n  man  wat  my  baie  liefgehad  het 

vanaand  na  my  geroep 

my  by  al  my  name  opgenoem 

jy’s  die  meisie  van  die  liefde 

paradysvoël 

my  vlakte 

my  haelwolk 

immers 

eenmaal  het  ’n  man  wat  my  baie  liefgehad  het 
my  naam  teen  die  dun  bruin  ruite  van  my  huis  geroep 


sondagaande  as  die  reën  die  koue  piesangblare  skeur 
moenie  vergeet  om  my  te  bely  na  die  aanddiens  nie 
as  jou  hoofoorsaaklike  sonde 
die  wortel  van  alle  kwaad 
die  jammerte  daarvan 

dat  jy  my  so  glad  deur  jou  vingers  laat  glip  het 
tot  ek  saf  en  bruikbaar  was 

’n  skewe  modderpoel  vol  sagte  sterre  in  die  spore 
miljoene  mikro’s  groei  en  vrot  in  hierdie  een  stuk  Iyf 
jy  wou  maar  net  kom  sê 

as  jy 

as  julle 

kyk  as  enigiemand  miskien  vermoed  het 

of  dalk  gespy  het 

onthou  jou  vingers 

soos  stukke  blare  soos 

die  vele  dele  van  ’n  baie  mooi  jong  vrou 


dis  beter  om  binne  te  sit 

oopmond  saam  met  skrywers 

te  sit  en  lieg  oor  hoe  swanky  dit  is 

om  met  so  ’n  flair  te  leef 

dis  beter  om  snazzy  klere  te  dra 

om  wyn  te  drink  en  sigare  te  rook 

met  tuitmond  en  groot  oë  te  verneem 

uit  pure  radeloosheid 

as  om  sonder  ’n  dooie  woord 

ongelukkig  buite  in  die  betroubare  donker 

Onder  die  denne  te  staan  en  vry 

tussen  al  die  goggatjies 

en  die  ritselende  geluidjies 

in  die  donkergroen  ivy 

om  onbedagsaam  oor  die  liefde  saam  te  praat 

en  dit  is  bepaald  beter  om  ongehoord 

agter  die  woordelose  blou  gordyne 

dood  te  gaan 

soos  ’n  mossie  of  ’n  gogga 


julle  sal  my  nog  eendag  teen  hierdie  selfde  hillbrow  kry 

tussen  voorstad  en  sterwe 

die  tjalie  sal  my  skouers  dun  trek 

’n  gleuf  tussen  my  dogtertjietieties  druk 

ek  sal  nooit  ophou  soek  nie 

na  die  warm  geut  tussen  hom  en  my 

hy's  lief  hy  maak  sy  hande  oop  vir  laas 

teen  die  holheid  tussen  dak  en  lug  en  sy  bene 

tot  oop  en  toe  verdwyn 

die  balke  word  blou 

van  suurstof  en  son 

ons  woelige  stadjie  word  mooi 

van  opgewondenheid  sit  dit  uit 

ver  oos  van  die  son  en  ver  wes  van  die  maan 

krul  netjies  op  sy  naat  langs  oop 

lei  ons  langs  waters 

waar  bloed  en  saad  soms  vloei 

op  elke  draad  sit  ’n  siniese  kat 

sy  voorpote  teen  die  son  en  belek 

weet  julle  dan  nou  nog  nie 

alle  geboue  bereik  nog  altyd  hoogtepunte 

saamgevoeg  in  kontrak  konsepsie  materie 

almal  moet  kennis  neem 

van  goed  sowel  as  van  kwaad 

as  van  binne  en  buite 

op  hierdie  heuweltjie 

in  die  stegies 

tussen  afleivore  op  die  drumpels  van  lekkerruikwinkeltjies 
blits  die  skale 

tussen  die  voue  van  die  hoere  se  klere 

in  die  bang  torings  bestaan  ons  vir  dood  en  lewe 

sluit  ons  semi-ooreenkomste 

bestaan  daar  gentleman’s  agreements 

ontmoet  ons  tussen  paar  en  bemin 

vergryp  en  onthou 

in  die  huis  van  my  stad 

is  daar  baie  wonings 


het  daghet  in  het  oosten 

hoe  luttel  weet  mijn  liefekijn 

waar  ek  henen  moet 

dis  laat  en  donker 

my  huis  staan  oop  en  sonder  mense 

die  skaduwees  is  dood  kyk 

in  die  huis  woon  ’n  vrou 

en  ’n  ou  grys  ou  man 

die  ryp  het  gesmelt 

deur  die  ruite 

op  hulle  troukomberse 

my  lief  my  lief 
o  ek  weet  mos  waar  jy  woon 
jy  woon  in  ’n  voorstadjie 
met  teëldakke  en  krismisrose 
dis  mos  daar  waar  die  ma’s 
met  prams  en  ousies  loop 
teen  skemer  in  die  koel  blou  strate 
kan  mens  nog  duidelik  hoor 
daar’s  kinders  wat  roep  op  mekaar 
soos  mense 

wat  eintlik  op  vertrek  staan 
bestemming  god-alleen-sal-weet 

Ivan  Kovacs 


Ivan  Kovacs  /s  /n  Hongarye  gebore.  Sy  gesin  vlug  in  1956  na  Oos- 
tenryk  en  vertrek  later  na  Switserland,  waar  hy  in  Duits  skoo/gaan. 
In  April  1963  vestig  die  gesin  hul  in  Suid-Afrika  en  Ivan  slaag  ma- 
triek  in  Prctoria.  Hy  skryf  Engelse  kortverhale,  Afrikaanse  poësie  en 
verskeie  van  sy  Hongaarse  gedigte  is  reeds  in  die  buiteland  gepubli- 
seer. 

(Foto:  John  Schaffner) 


Reisiger  op  Lesbos 

wat  knaag  dit  jou  dat  ons  vrouens  is 

wat  slegs  die  eensaam  vrou  wil  bly? 

ken  jy  dan  nie  die  vyeboom 

wat  nie  belas  is  met  die  vy? 

ons  dra  swaard  en  skild  so  goed  soos  alle  mans 

as  ons  gewapen  in  die  slagveld  trek 

ons  kan  die  pyl  en  boog  so  goed  soos  julle  rek 

die  wyn  wat  in  ons  kelders  vir  die  feesvier  wag 
laat  ook  in  óns  die  koors  tot  liefde  smag 
goed  dat  jy  slegs  water  vra  om  aan  te  gaan 
want  sou  jy  ook  ons  weë  verken 

sal  jy  nie  wegkom,  want  ons  moor  jou  waar  jy  staan 
dié  eiland  word  beheer  soos  óns  gebied 
al  word  ons  spel  op  elke  vasteland  verbied 


Kali,  godin  van  illusie 

u  het  my  met  u  eie  borste  grootgemaak 

vertroetel  met  die  melk  wat  soet  newel  was 

ek  het  die  wêreld  deur  u  aansporing  gesien 

die  hemel  was  blou,  groen  was  die  gras 

van  u  dogters  het  ek  my  eie  vlees  leer  ken 

ek  het  u  dogters  se  harte  in  die  eerste  koors 

van  liefde  met  melk  en  heuning  op  my  mond  gewen 

en  nou  dat  ek  man  is 
weet  ek  dat  u  nog  bestaan 
ek  is  slegs  opstandig 
wil  my  eie  paaie  baan 
my  mond  het  nou  sy  eie  sterkte 
die  hemel  het  selfs  blouer  geword 
maar  die  newel  het  teruggetrek 
sedert  my  vader,  die  son, 

'■urig  en  ouer  as  die  oudste  woestyn, 

ú  invloed,  liefste  kali, 

in  die  lig  se  giorie  laat  verdwyn 


Om  te  sing  .  .  . 

...moet  die  stembande 
soepel  wees,  die  keel 
van  oortollige  slym  & 
krapperigheid  gerei- 
nig  word,  die  hart 
deur  die  regte  hoe- 
veelheid  adrenalien 
effens  vinniger  bo 
normaal  klop,  die  pel- 
vis  ontspanne  maar 
nogtans  met  genoeg 
warm  bloed  voorsien 
wees,  die  ruggraat 
van  stuitjie  tot  kop 
’n  grasieuse  sterkte 
toon,  die  gelaats- 
trekke  ’n  sekere  ver- 
heffing  verraai  & 
die  sagtheid  van  die 
oë  die  vasberadenheid 
van  die  mond  balanseer 

...en  ek  wou  so  graag  gesing  het  vanaand! 


Villon  se  dood 

al  twee  dae,  nagte 
loop  ek  in  dié  woud 
bedags  is  dit  koel 
snags  donker  en  koud 

selfs  die  jakkals  weet 
dat  ek  honger,  mak 
op  die  derde  dag 
inmekaar  gaan  sak 

’n  stroompie  met  eie  klanke 
'n  eikeboom  oud  en  groot 
’n  enkel  ster  tussen  die  takke 
g’n  beter  plek  vir  die  dood 


A  naplesó 

egy  képzeletbel/  Hamlethez 

Korai  óra,  sziirkélkedo  távol; 

Egyediil  az  egyediillét  vádol. 

Keservén  keresem 
Menedék  melegét. 

Felhos  virradás,  rideg  e  kelet; 

Mi  kiviil  hiány,  bennem  sem  lehet. 

Hogyan  úzzem 
Magamból  a  magányt? 

Most  zord  felhoket  rút  szél  kerget, 

Bennem  meg  a  magány  szélessebbre  terjed. 

Egyediil  vagy'ok: 

Egyén  egymagamban. 

A  nap  felújul  új  napnak  hirével: 

E  hatalmas  magány  új  nappalt  képzel. 

En  meg  már  vagyok, 

Hisz’  csak  lennem  kell... 


Mitz  Malan 


Mitz  Malan 


’n  gebed  vi’  Joppie 

Here  ek  bend  vorie  virrie  ee'ste  keer  inne  long  absence 

want  ie  heddie  most  important  belonging  va’my  virrie  gevat 

ennek  wiet  nou  Here 

dat  ie  dit  gedoen  het  asse  Iecture  vi’my 

ommy  ways  en  habits  beter  te  carve 

ek  mind  so  ’n  bietjie  Here 
ma’  ommat  dit  ie  is 
mind  ekkie  so  baie  nie 

Here  hou  tog  vi’  Joppie  daboe  oppie  regte  highway 
want  hy  was  ma’  baie  klein  toe  hy  hie’  gedepart  het 
en  vorat  ek  opstaan  om  te  ga’  we’k 
vra  ek  nog  een  small  favou’kie: 

laat  da’  tog  vi’my  nogge  klein  Joppie  arrive 
vorat  die  Kanoe  virrie  journey  orie  groot  water 
na  my  kant  toe  dryf 

amen  Here 


die  spot 

(vi’  Louhie) 

hiesó  oppie  aarde 
is  mos  twie  spots 

ien  vi’  djulle 
en  ien  vi'  ons 

ma’  according  to  the  Book 
is  da'  boe  net  ien  spot 

nou's  die  groot  question  net  dit: 
wie  ga’  iendag  daai  spot  erwe? 


innie  hel 

ek  en  my  partner  sit  innie  hel 

ek  huil 
en  hy lag 

want  hy  sit  innie  shadow 
van  my  pikswart  vel 


dolosse 


gooi  jou  dolosse  laat  ek  sien 
wie  die  plekkie  in  die  son  verdien 

maar  ag 

wat  help  dit  buitendien 

of  ek  lewe  en  of  ek  sterf 

ek  sien  al  jou  dolosse  is  wit  geverf 


nette  bietjie  advice 

Here 

wat  issit  moetie  people  dat  ons  moet  suffer 
ie  het  vi’  ons  gemaak  en  ie  moet  ons  lei 
wil  ie  dannie  darie  feeling  van  distance  explain 
dat  ek  ók  kan  kop  nie 

my  kinners  kom  innie  wêreld  mette  smile 
ma’  quickly  quickly  wó’t  dit  weggefile 
wanne  sy  brein  begin  foukus  orie  people 

seblief  Here  my  moed  is  op 

e’my  hart  wil  surrender 

ma’  die  parson  sé  ie  is  kind  en  tender 

en  darom  trust  ek  ie  om  te  help 

met  nette  bietjie  advice 


’n  krismisgedagte 

( vi'  Kanoepie) 

kyk  nettoe  fênsie  gedrês  sta’  die  kinnertjies 
die  Kristisliedjies  en  sing 
my  ha’t  raak  ientlik  wiek 
soese  koppietjie  rooibostie 

my  gatsak  hou  nette  kleintjie 

enne  pa’  tiekielaains  vi’  krismisgiefts 

ma’  dissók  orraait 

ek  hoefie  ’n  grênd  automatic 

offe  vet  savings  account 

virre  passpo’t  te  hê  nie 

die  pa’son  sê: 

assek  my  ways  samie  Boek  trap 
sallie  poert  vi’my  oek  unlock 
e’sal  Djesus  se  liggies  vi’my  oek  skyn 

Johann  Lodewyk  Marais  Peter  Snyders 


Johann  Lodewyk  Marais 
(Foto:  John  Schaffner) 


Portret 

Louis  Serfontein, 
kenner 

van  kos  en  wyn, 

moes  by  die  Leipoldt-feesete 
slakke  vir  ons  berei 
toe  ek  sonder  sy  wete 

—  vóór  hy  by  sy  skottel 
kon  kom,  snuf-snuf 

op  soek  na  knoffe!  — 

kleintjies  en  grotes 

—  Hantamslakke!  — 

gevang  en  gehou  het  in  'n  fles. 

Dié  wou  ek  rondwys, 

was  die  e-pi-ku-ris  ( sillahies ,  met  gebare) 
nie  bang  vir  gaste  té  onslakwys. 

Inderdáád!  —  sy  woord.  Hy’t  ontplof! 
Rondbeduie  met  die  blikkie. 

En  gesweer  alle  digters  is  onbeskof! 


Neon  flikker  aan 
oor  die  laag  koerante 
en  die  klam  mure 
verfverlate  wit  — 

Onder  my  voete 
skeur  n  berig 
oor  Johan  van  Wyk. 


God  vir  almal 

Ek  verkies 

om  nie  van  die  plakkers 
te  praat  nie, 

want  wanneer  dit  koud  is, 

steek  ek  die  verwarmer  aan; 

en  wanneer 

die  wind  so  sterk  waai. 
bid  ek: 

‘O  Here! 

moet  tog  nie 

dat  my  dak  afwaai  nie!’ 

En  as  dit  so  verskriklik  reën 
gooi  ek 

nog  ’n  kombers 
op  die  bed,  en  hoop 
dat  die  dreine 

nie  verstop  is  nie. 


Wilma  Stockenstrom 


Maar  my  hart  is  'n  vervelige  meganisme 
en  klop  met  dodelike  reëlmaat 
enduit 

soos  gepatenteer. 

Hoekom  ek  nie  asketies  klip  is  nie, 
onmededeelsaam,  of  water  so  gevoelig? 

Warm  duinestilte  met  ’n  bietjie  riet? 

’n  Boord  se  gestoofde  geur,  gees  van  heuning, 
en  heuning  in  beginsel  begin  van  goedheid? 

Maar  my  hart  se  kamers  bly  vol. 

My  verleë  bloed. 

Of  stof  in  die  sonsondergang  van  ’n  woeste  wêreld 
dan  was  ek  skoonheid  self  se  stoflike  wese. 

Maar  bestem  om  te  ploeter,  te  peuter,  te  rig  op  en  aan, 
behorende  tot  die  orde  van  die  immer  beweeglikes, 
woel  ek  my  gedaan.  En  eendag. 


Pieter  J.  Swanepoel 

Gelykenis 

o.a. 

Oënskynlik  is  dit  wat  gesien  word 

Bloot  as  gevolg  van  die  lig  wat  die  oog  binneskyn. 

Slaap  met  jou  oë  oop 

DIE  DIEF  KOM  IN  DIE  NAG. 

of  dan: 

die  bed  is  die  woestyn 
aan  die  voet  van  die  leer. 


Pieter  Uys 


Pieter  Uys 

(Foto:  John  Schaffner) 


yeoville  yokels 

ons  het  baie  joodse  vriende 

en  besoek  sondae  die  hare  krishna-tempel 

ons  studeer  almal,  voltyds  of  per  pos 

en  woon  konserte  in  wits  se  grootsaal  by 

ons  ignoreer  dylan  se  laaste  twee  albums 

en  maak  juweliersware  wat  ons  as  geskenke  gee 

it’s  creative/it  means  so  much  more 

ons  dra  blomrokke  en  jeans 

sommige  van  ons  het  afro-haarstyle 

ons  trou  in  pittoreske  presbiteriaanse  kerke 

langs  die  dieretuinmeer 

en  ons  het  baie  joodse  vriende 

soms  is  ons  groothartig: 

you  know  the  boers  fight  just 

like  the  israelis  bible  an’  rifle  an’  all 

ons  kom  graag  bymekaar  en  sien  fellini  se  roma 

of  'n  woody  allen-fliek 

dan  rook  ons  dp,  swazi  stuff  en  selfs  madjaadj 

wat  ons  afkeurend  majot  noem 

dit  gee  ons  hoofpyn 

ons  lewe  van  wierook  en  suurstof 

ons  boekrakke  is  vol  kerouac  en  sartre 

ons  raak  liries  oor  juluka  al  van  '77  af 

en  as  ons  vriende  oorsee  gaan 

neem  hulle  diskreet  ons  diskrete  diamante  saam 

net  vir  sekuriteit  vir  ingeval 

ons  is  die  laat-sewentigerjare 

se  media-borghesia  hippie-oorblyfsel 


ayatollah 

ayatollah 

openbaring  uit  die  koran 
jou  volk  is  indo-europees 
en  jy  is  nie  mohammed  nie 
vertel  hulle  liewer  van 
Ahura-Mazda 
Indra  op  die  blitse 
en  Vishnu  in  die  see  van  melk 


al-kahaana 


clie  ontliggaamde  entiteite 

van  die  besete  priesters  van  ouds 

wat  gesterf  het  deur  die  swaard 

van  islam  en  die  christenclom 

het  uit  woestyn  en  wildernis 

opgestyg  na  die  hemel  en  gesetel 

om  die  aarde  waar  die  atmosfeer  verdun 

en  oorgaan  in  clie  leë  donker  see 

waar  hulle  rondsweef  en  neerkyk 

na  elke  stad  van  hul  heiligdom 

sommige  met  naelstringe  intak 

soos  dié  van  benares  en  kalkatta 

en  ancler  met  'n  band  van  verlange 

wat  ween  oor  babilon  en  haar  verlatenheid 

van  jakkalse,  uile  en  ongediertes 

en  dié  van  no.  stad  van  amon 

by  karnak  en  al-uksor  langs  die  nyl 

waar  die  dorpenaars  steeds  die  boot 

laat  gly  oor  ciie  nyl  op  die  regte  tyd 

maar  nou  onder  voorwendsel 

van  die  fees  van  sjeig  josef 

en  die  towenaar-priesters 

van  eens-magtige  menofres 

die  lieflike,  waar  tempelpilare 

nou  in  poele  water  lê 

maar  sommige  van  hulle 
se  verlange  was  so  skerp  en 
snydend  dat  hulle  deur  kon  breek 
deur  illusies  van  tyd  en  ruimte 
na  die  omhelsing  van  swaartekrag 
en  af  kon  skiet  soos  ’n  meteoriet 
na  die  verwelkoming  van  vlees  en  bloed 

die  ou  besetenheid  kom  in  my  setel 

in  my  oë  as  hulle  wyd  sper  en  mense  bang  maak 

en  my  vriende  verskrik,  maar  wat  maak  dit  saak? 

ek  Iuister  na  kalmerende  latynse  liedere: 

yo  soy  un  hombre  sincero 

de  donde  crece  la  palma 

ek  staan  in  die  nag  op  ’n  berg  wat  brand 

en  ek  wuif  vir  my  geliefde  vader 

gaan  my  nie  verby  nie 

gaan  my  nie  verby  nie 

UIT:  gevare  van  die  moderne 
samelewing 

lewensversekering 


lewensversekeringsagente 

is  net  soos  dominees 

praat  jou  in  vervoering 

maar  jy  hoor  nie  ’n  woord 

van  wat  hulle  sê  nie 

hulle  is  simpatiek 

hulle  gee  werklik  om 

hulle  weet  wat  vir  jou 

die  beste  opsie  is 

maak  soos  al  jou  vriende 

gun  hom  ook  sy  tiende 

wees  dankbaar  vir  sy  besondere  visie 

en  vergeet  maar  van  sy  groot  kommissie 

Cornelius  van  der  Merwe  Johan  van  Wyk 


Memoblokgedagtes 

ezulwini 

ek  loop  buitentoe  na  vars  lug 

asem  grys  wasem  van  rokende  stowe 

buite  sien  mens  in  donker 

die  helder  van  nag 

sien  in  jou  groter  nagwag 

mv  plek  tussen  verwagtende  vaders 

wat  soveel  ure  stompies  maal 

maak  die  nagwag  donker,  vaal 

loop  die  beat  in  die  wag  van 

die  teater-annekskamer 

ek  het  gekom  na  ezulwini 
met  my  slaapsak  op  my  rug 
ek  het  gekom  sonder  'n  sending 

wat  het  die  kleurlinge  gekry  toe  hulle  van  die  oorlog  teruggekom  het? 

bicycles  en  lokasies 
krukke  en  draagbare  radio  s 

ek  eet  my  duur  bananas  op  my  duur  brood 

ROOK  VERBODE  -  NO  SMOKING 

ek  het  gedroom 

word  my  dag/nagmantra 
iewers  het  ek  ook  'n  dag 
soos  die  Bybel  verloor 
loop  ek  rondom  klok-om 
die  mantra-eenbeenwyser 
van  mv  horlosie  agterna 

van  'n  oorlog 

van  polisie  wat  my  soos  'n  aap  aan  'n  halsband  lei 
en  voor  my  muskietnetvenster 

op  'n  graaf 

het  n  swartman  lui  gefluit 

In  die  Junkiekliniek 

Niki  Wessels 

sê  swart  nonne:  “Amen.  bless  you  child’’ 
en  fladder  paniekerig  soos  rawe  weg  — 

Jy  bly  agter.  toegewikkel  soos  ’n  baba,  of 
larwe  in  'n  wit  papiervlies,  gebonde  mummie; 
nie  eens  lyke  kan  m  die  plek  se  stinkwit 
ontbind,  tot  stof  óf  as,  nóg  leegbloei  nie, 
o  Feniks  — 

kaap  st.  iucia 

sout  winde  skep  hier  doelloos  duinlandskappe 
vernietig 
skep 

uit  wit  vuur  van  die  sand  en  son 

poleer  dryfhout  terloops 

tot  benerige  bakens  in  die  eensaamheid 

strook  tussen  denne  wat  geboë  en  ylerig  skadu 

en  die  see  se  lou  groen  heerskappy: 

asof  dié  vreemde  wêreld  onvoltooid 

’n  nuwe  oertyd  binnegaan 

Die  einde 

tog  selfs  in  hierdie  vae-landskap-verlatenheid 
kring  nog  enkele  waarhede  skerp 
en  wyer  as  afsondering  uit: 

het  soos  ’n  storm  gekom 
jy  het  op  die  koue  blad 
van  wit  klipsteen  nes 

Psige,  met  die  pyl  deur 
die  bors  so  uitgestrek 
daar  alleen  bly  lê 
en  uit  die  hoek  van  jou 
oog  af  het  teen  jou  slaap 
tot  teenaan  jou  oor,  een 
traanspoormerk,  effens  klam 
nog,  bloot  gelê 

skel  die  vuursand  en  die  skroeiwit  son 
soos  die  diep  brand  van  'n  vroeër  pvn 
skryn  die  wete  dat  oor  wêrelde  en  jare  heen 
droomvlugte  steeds  geen  grense  ken 

•••  ek  was  die  heler, 
maar  'n  kruier  het  die  son 
onder  jou  hart  uitgerol 

(fortuna:  capricorn) 

die  sterre  het  my  uitverkies 

•  •  •  ek  het  jou  hande  bo-oor 

jou  bors  gevou 

en  n  tor  oor-en-oor  geteken 

na  waar  dit  hoog  en  blou  en  eensaam  is 
en  beveel: 

vergeet  ou  weiplekke  en  modderfonteine 
(ook  die  ha.rt  waaruit  alle  drome  wel) 

